'ئێشکگیری ئازاڎیی'، کە جە ٢٥و حوزەیرانوو ٢٠١٢ بە سەرمەشقی دەسوەڵېوستەی ئازاڎیی پۍ عەبدوڵا ئۆجالانی، جە شاروو ستراسبۆرگوو فەڕەنسای دەسشپنەکەرڎ، دژ بە گۆشەگیری و پەی مسۆگەرکەرڎەی ئازاڎیی جەستەیی ڕابەرو گەلوو کورڎی، ۋەردەواما.
ئێشکگیرۍ ئی حەفتەیە پېکئامېنۍ جە سلێمان کولە، محەمەد ئۆکانی و موراد دەمیری، کە جە فەڕەنسانە هەرمانەی مرۆییۍ ئەنجام مڎا و بەنامۍ ڕێکوزیاکەیشاوە بەشڎارۍ جەچالاکییەکەینە کەرا.
سلێمان کولە، قسەکەروو گروپەکەی ئەرەیاۋناش، ڕابەروو گەلوو کورڎی، عەبدوڵا ئۆجالان ئینا چېروو گۆشەگیریۍ ڕەهاینە، مەتاۋیۊ زانیاری جە بارەشۊ هۊرگیریۊ. ۋاتیچش: "تا ئا وەختەی ڕابەرەکەما ئازاڎ بۊ، جە ئێشکگیریما ۋەردەوامۍ بیمۍ".
قسەکەروو گرووپەکەی، بێدەنگی کۆمیتەو ڕاگیری جە ئەشکەنجەی سەر بە ئەنجومەنوو ئەوروپای و دامودەزگاکا تەروو ئەورووپای، ۋەران ۋەر بە گۆشەگیری شەرمەسار کەرڎ و داواش جە ڕای گرڎی ئەورووپای کەرڎ، چا بارۊ بە وریاییوە مامەڵە کەرا.
هـ.ش
